CELEX: 31987D0008
Language: el
Date: 1986-12-10 00:00:00
Title: 87/8/ΕΟΚ: Απόφαση της Επιτροπής της 10ης Δεκεμβρίου 1986 για την έγκριση προσθήκης στο πρόγραμμα που αφορά τον τομέα του προβείου κρέατος στην Ιρλανδία σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην αγγλική γλώσσα είναι το μόνο αυθεντικό)

Avis juridique important

|

31987D0008

87/8/ΕΟΚ: Απόφαση της Επιτροπής της 10ης Δεκεμβρίου 1986 για την έγκριση προσθήκης στο πρόγραμμα που αφορά τον τομέα του προβείου κρέατος στην Ιρλανδία σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 006 της 08/01/1987 σ. 0033 - 0033

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Δεκεμβρίου 1986  για την έγκριση προσθήκης στο πρόγραμμα που αφορά τον τομέα του προβείου κρέατος στην Ιρλανδία σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην αγγλική γλώσσα είναι το μόνο αυθεντικό)  (87/8/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2224/86 (2), και ιδίως το άρθρο 5,  Εκτιμώντας:  ότι στις 10 Απριλίου 1986 η ιρλανδική κυβέρνηση ανακοίνωσε προσθήκη στο πρόγραμμα, που έχει εγκριθεί με την απόφαση 80/600/ΕΟΚ της Επιτροπής (3), και το οποίο αφορά τον τομέα του προβείου κρέατος στην Ιρλανδία·  ότι η εν λόγω προσθήκη προβλέπει την επίτευξη των στόχων προηγουμένου προγράμματος για τον εκσυγχρονισμό της ιρλανδικής βιομηχανίας προβείου κρέατος και την επέκταση των δυνατοτήτων σφαγής, καθώς και την ορθολογική οργάνωση των εγκαταστάσεων που υπάρχουν με σκοπό τη βελτίωση των μεθόδων μεταποίησης και εμπορίας και, επομένως, τη βελτίωση της ποσότητας και της ποιότητας των προϊόντων που μεταποιούνται και διατίθενται στο εμποριο· ότι, κατά συνέπεια, αποτελεί ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι, εντούτοις, η δημιουργία νέων μονάδων σφαγείων δύναται να ενισχυθεί μόνο εφόσον μπορέσει να αποδειχθεί ότι υπάρχει ανάγκη αύξησης των δυνατοτήτων σε περιφερειακό επίπεδο και ότι οι μονάδες είναι από άποψη μεγέθους επαρκείς για να καταστούν οικονομικά βιώσιμες·  ότι τα σχέδια για την εγκατάσταση ψυκτικών αποθηκών καθώς και αποθηκών κατάψυξης δύνανται να ενισχυθούν μόνο εφόσον οι εν λόγω εγκαταστάσεις αφορούν την επεξεργασία ή την εμπορία των εν λόγω κρεάτων·  ότι η προσθήκη περιλαμβάνει επαρκή στοιχεία από εκείνα που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι οι στόχοι που αναφέρονται στο άρθρο 1 του εν λόγω κανονισμού μπορούν να επιτευχθούν στον τομέα του προβείου κρέατος στην Ιρλανδία· ότι η προθεσμία που απαιτείται για την εφαρμογή της εν λόγω προσθήκης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του κανονισμού·  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Λαμβανομένων υπόψη των επιφυλάξεων που εκφράζονται στις ανωτέρω αιτιολογικές σκέψεις, εγκρίνεται η προσθήκη στο πρόγραμμα που αφορά τον τομέα του προβείου κρέατος στην Ιρλανδία, το οποίο ανακοινώθηκε από την ιρλανδική κυβέρνηση στις 10 Απριλίου 1986 σύμφωνα με τον κανονισμό (ΕΟΚ) αριθ. 355/77 του Συμβουλίου.  Άρθρο 2  Η παρούσα απόφαση απευθύνεται στην Ιρλανδία.  Βρυξέλλες, 10 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 194 της 17. 7. 1986, σ. 4.  (3) ΕΕ αριθ. L 347 της 9. 12. 1983, σ. 54.